***Dreamboat Annie*** er debutalbumet til det amerikanske rockebandet Heart utgitt i september 1975 og produsert av Mike Flicker. Albumet er et rockealbum, men tittelsporet skiller seg ut med sin drømmeaktige forsiktige stil.

Albumet ble spilt inn i Vancouver, British Columbia, hvor bandet holdt til på den tiden og albumet ble først gitt ut i Canada av det lokale selskapet Mushroom Records, albumet solgte til dobbel platina. Albumet ble utgitt i USA 14. februar 1976 og nådde sjuendeplass på Billboard 200.

Den første singelen fra albumet var «How Deep It Goes», med «Here Song» som B-side, ble ingen stor suksess i Canada, men den neste singelen «Magic Man», med «How Deep It Goes» som B-side, ble mye spilt på radio. «Magic Man» var gitt ut i juni 1975 i Canada, før albumet, og i juni 1976 i USA, etter albumet ble utgitt der. Suksessen med singelen gjorde at de fikk være oppvarmingsband for Rod Stewart på en Montreal-konsert i oktober 1975.

I mars 1976 kom ennå en singel «Crazy on You», med tittelsporet «Dreamboat Annie» som B-side, og i november samme år kom «Dreamboat Annie» med «Sing Child» som B-side. På albumet er «Dreamboat Annie» delt i tre spor, spor nummer A2 «Dreamboat Annie (Fantasy Child)» (1:10), spor A5 «Dreamboat Annie» (2:02) som avslutter albumets første side og albumets avslutningsspor spor B5 «Dreamboat Annie (Reprise)» (3:50) som er et av tre spor hvor Ann Wilson også spiller tverrfløyte. Alle tre sporene starter med:

> *Heading out this morning, into the sun*
> 
> 
> *Riding on the diamond waves, little darlin' one*
> 
> 
> *Warm wind caress her, her lover it seems*
> 
> 
> *Oh Annie, dreamboat Annie, little ship of dreams*
> 
> 
> *Oh Annie, dreamboat Annie, little ship of dreams*
> 
> 

Tittelsporet, som er skrevet av søstrene Ann og Nancy Wilson, danner en slags historie om en ung jente (Annie) som har en verden rik på muligheter. Når vi møter henne, er hun ved sjøen i morgensolen, kjærtegnet av vinden. Senere er hun på et fortau i byen, fortapt i mengden. Slutten er tvetydig, med Annie på vei ut til et eller annet sted.

Singelen «Dreamboat Annie» var Hearts tredje singel som plasserte seg på Billboard Hot 100 listen. Billboard beskrev sangen som "en pen og poetisk sang fylt med drømmeaktige bilder og støttet av en nesten klassisk gitar og banjoinnslag". Siden musikkstilen på denne sangen var mykere og mer balladepreget enn de andre sporene på albumet nådde den syttende plass på U.S. Adult Contemporary singles chart.

Internasjonalt ble også albumet en suksess med plasser på listene som nummer syv i Nederland, nummer ni i Australia og nummer 36 i Storbritannia. I ettertid er albumet blitt regnet som en klassikker med sitt litt merkelige tredelte tittelspor.

  

*Dreamboat Annie Live* er et konsertalbum og en konsert-DVD som ble utgitt i oktober 2007 hvor Heart fremfører alle 10 sporene fra *Dreamboat Annie*.

Sporliste
---------

**Side A**

1. Magic Man (Ann Wilson, Nancy Wilson) – 5:28
2. Dreamboat Annie (Fantasy Child) (Ann Wilson, Nancy Wilson) – 1:10
3. Crazy on You (Ann Wilson, Nancy Wilson) – 4:53
4. Soul of the Sea (Ann Wilson, Nancy Wilson) – 6:33
5. Dreamboat Annie (Ann Wilson, Nancy Wilson) – 2:02

**Side B**

1. White Lightning and Wine (Ann Wilson, Nancy Wilson) – 3:53
2. (Love Me Like Music) I’ll Be Your Song (Ann Wilson, Nancy Wilson) – 3:20
3. Sing Child (Ann Wilson, Nancy Wilson, Steve Fossen, Roger Fisher) – 4:55
4. How Deep it Goes (Ann Wilson) – 3:49
5. Dreamboat Annie (Reprise) (Ann Wilson, Nancy Wilson) – 3:50

Medvirkende
-----------

**Heart**

* Ann Wilson – hovedvokal (alle spor); tverrfløyte (spor A3, B3, B5); backing vokal (spor A3, A7–B4); akustisk gitar (spor B4)
* Nancy Wilson – elektrisk gitar (spor A1, B1); akustisk gitar (spor A1, A3, A5–B2, B4, B5); backing vokal (spor A3, A5–B5); 12-strengs akustisk gitar, 6-strengs akustisk gitar (spor A4)
* Roger Fisher – elektrisk gitar (spor A1, A3, A4, B1–B4); akustisk gitar (spor A1); lap steel (spor B2)
* Howard Leese - elektrisk gitar (spor A1, A3); synthesizer (spor A1); orkesterarrangementer (spor A4, B2, B4, B5); bjeller (spor A5); orkesterklokkespill (spor B2); backing vokal (spor B3)
* Steve Fossen – bass (spor A1, A3–B3, B5)
* Mike Derosier - trommer (spor B1, B3)
* Heart – arrangementer

**Andre musikere**

* Dave Wilson - trommer (spor A1)
* Ray Ayotte – conga (spor A1); perkusjon (spor A4)
* Mike Flicker – perkusjon (spor A1); pauker (spor B5)
* Kat Hendrikse - trommer (spor A3–A5, B2, B5)
* Rob Deans – synthesizer (spor A3, B4); orkesterarrangementer (spor A4, B2, B4, B5); piano (spor B4, B5)
* Geoff Foubert – backing vokal (spor A3, A5, B2, B5); banjo (spor A5)
* Tessie Bensussen – backing vokal (spor A3, A5, B5)
* Jim Hill - backing vokal (spor A3, A5, B5)
* Brian Newcombe - bass (spor B4)
* Duris Maxwell - trommer (spor B4)

Referanser
----------

1. 1 2  «Heart - Dreamboat Annie Album Reviews, Songs & More | AllMusic» **(engelsk)**. Besøkt 20. desember 2022.
2. ↑  Inc, Nielsen Business Media (2. oktober 1976). *Billboard* **(engelsk)**. Nielsen Business Media, Inc.
3. ↑  Hung, Steffen. «Heart - How Deep It Goes». *hitparade.ch*. Besøkt 20. desember 2022.
4. ↑  Hung, Steffen. «Heart - Dreamboat Annie». *hitparade.ch*. Besøkt 20. desember 2022.
5. ↑  «Billboard» (PDF).
6. ↑  «ShieldSquare Block». *validate.perfdrive.com*. Arkivert fra originalen 20. desember 2022. Besøkt 20. desember 2022.

Eksterne lenker
---------------

* (en) *Dreamboat Annie* på Discogs Rediger på Wikidata

* (en) *Dreamboat Annie* på MusicBrainz Rediger på Wikidata

* (en) *Dreamboat Annie* på Spotify Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |